ai4bharat/Pralekha huggingface dataset:
نوجوانوں کے امور اور کھیل کود کی وزارت
وزیر اعظم نیشنل یوتھ پارلیمنٹ فیسٹول2019 ایوارڈ تقسیم کریں گے
نئی دہلی، 25فروری 2019؍وزیر اعظم جناب نریندر مودی 27فروری 2019ء کو دہلی میں واقع وگیان بھون میں نیشنل یوتھ پارلیمنٹ فیسٹول 2019ء یافتگان کو ایوارڈ دیں گے۔نوجوانوں کے امور اور کھیل کود کے وزیر مملکت ، کرنل راجیہ وردھن راٹھور 18 سے 25 سال کی عمر گروپ کے نوجوانوں کی حوصلہ افزائی اور عوامی مسائل کے حل، نیز آم آدمی کے نکتہ نظرکو سمجھنے کے لئے قومی یوم نوجواں کے موقع پر 12جنوری 2019ء کو نیشنل یوتھ پارلیمنٹ فیسٹول 2019ء کی شروعات کی تھی۔
وزیر اعظم جناب نریندر مودی نے اپنی 31 جنوری 2017ء کی ‘من کی بات ’کے عنوان سے اپنے خطاب میں ملک کے ہر ایک اضلاع کے نوجوانوں کے لئے یوتھ پارلیمنٹ کے انعقاد کا اپنا خیال پیش کیا تھا۔یہ نوجوانوں کو نئے بھارت کے لئے غورو خوض کرنے اور 2022ء سے قبل ہمارے خواب کو شرمندہ تعبیر کرنے کے تعلق سے ایک خاکہ تیار کرنے کا موقع فراہم کرتا ہے۔ انہوں نے 12جنوری 2018ء کو 22ویں قومی یوتھ فیسٹول کے دوران نوجوانوں سے اپنے خطاب کے دوران نوجوانوں کی آواز کو سننے کے اپنے خیال کا ایک بھار پھر اعادہ کیا تھا۔
نیشنل یوتھ پارلیمنٹ فیسٹول 2019ء، نوجوانوں کے امور اور کھیل کود کی وزارت کے زیر اہتمام ‘‘نئے بھارت کی آواز’’ اور ‘‘پالیسی کے لئے مسائل کے حل اور تعاون’’ کے مرکزی خیال سے نیشنل سروس اسکیم اور نہرو یوا کیندر سنگٹھن کے ذریعہ مشترکہ طورپر منعقد کیا گیا ہے۔ضلعی ، ریاستی اور قومی سطح پر منعقد ہونے والے یوتھ پارلیمنٹس میں شرکت کے لئے 18 سے 25سال کی عمر گروپ کے نوجوانوں کو شرکت کی دعوت دی گئی ہے۔ضلع اور ریاستی سطحوں پر نیشنل یوتھ پارلیمنٹ فیسٹول 2019 کا انعقاد قبل ہی کیا جاچکا ہے۔ 24 سے 28 جنوری 2019ء کے دوران پورے ملک کے 471 نامزد اضلاع میں واقع نوڈل اداروں میں ڈیجیٹل اور واک –اِن اسکریننگ کے ذریعے ڈسٹرکٹ یوتھ پارلیمنٹ  کے شرکاء کا انتخاب کیا گیا تھا۔ہر ایک ضلع کے پارلیمنٹ سے ایک جیوری کے ذریعہ اسٹیٹ یوتھ پارلیمنٹکے تین بہترین مقررین کا انتخاب کیاگیا تھا۔اسی طرح ہر ایک ایس وائی پی سے منتخب کئے گئے دو بہترین مقررین 26فروری 2019ء کو منعقد ہونے والے نیشنل یوتھ پارلیمنٹ  میں مقررین کی حیثیت سے شرکت کریں گے۔نیشنل یوتھ پارلیمنٹ  کے لئے 5 سے 7 فروری 2019ء تک پورے ملک میں منعقدہ کم وبیش 28اسٹیٹ یوتھ پارلیمنٹ سے حتمی مقابلے کے لئے 56 نوجوانوں کا انتخاب ہوا۔
کرنل راجیہ وردھن راٹھور 26فروری 2019ء کو ڈاکٹر امبیڈکر انٹر نیشنل سینٹر میں نیشنل یوتھ پارلیمنٹ فیسٹول کے قومی سطح کے فینالے کا افتتاح کریں گے۔ نیشنل یوتھ پارلیمنٹ کے بہترین تین مقررین کو وزیر اعظم ایک سند کے ساتھ لیاقت کے لحاظ سے بالترتیب دو لاکھ روپے، 1.50لاکھ روپے اور ایک لاکھ روپے کا ایوارڈ دیں گے۔
تمام سطحوں پر یوتھ پارلیمنٹ کے ذریعے 50ہزار سے زائد نوجوانوں نے شرکت کی۔ان کی باتیں ، ان کے خیالات اور ان کے مشورے سے بیانیہ، زیادہ مستحکم اور فعال بنے گا۔نیشنل یوتھ پارلیمنٹ فسٹول سے نوجوانوں کی عوامی مسائل کے حل، عام آدمی کے نکتہ نظر کو سمجھنے اور ان کے اظہار بیان اور خیالات کے تعلق سے ان کی حوصلہ افزائی ہوتی ہے۔یہ نئے بھارت کے خواب کے تعلق سے موزوں ترین اور مؤثر آواز بنتی ہے، جسے پالیسی سازوں اور پالیسی پر عمل درآمد کرنے والوں کو دستیاب کرایا جاتا ہے۔
U: 1215
(Visitor Counter : 70
زراعت اور کاشتکاروں کی فلاح و بہبود کی وزارت
ای ۔ نیم اسکیم کے تحت حصولیابیاں
نئی دہلی ،13 دسمبر :زراعت اورکسانوں کی بہبود کے مرکزی وزیر ،جناب نریندرسنگھ تومرنے آج راجیہ سبھا میں ایک تحریری جواب میں بتایاکہ 8دسمبر ، 2019 تک ملک بھرمیں مجموعی طورپر 16577210کسانوں نے نیشنل ایگریکلچرمارکیٹ  پلیٹ فارم پررجسٹریشن کرایاہے ۔ 8دسمبر ، 2019 تک مدھیہ پردیش کے کل 3010894کسانوں کا ای۔ نیم پلیٹ فارم پررجسٹریشن ہواہے ۔
ای ۔نیم کامقصد ایک ورچوول پلیٹ فارم منڈیوں کو یکجاکرنا ہے ۔ یہ اصلاحات سے متعلق اسکیم ہے ۔ ای ۔ نیم پلیٹ فارم پر اپنی تھوک کی منڈیوں کو یکجاکرنے کے لئے ایسی ریاستیں /مرکز کے زیرانتظام خطے اہل ہیں ، جنھوں نے 3ضروری اصلاحات کی ہیں ،یعنی  سنگل ٹریڈنگ لائسنس پوری ریاست میں قابل قبول ہوگا،  ریاست بھرمیں مارکیٹ فیس کی سنگل پوائنٹ وصولی اور  قیمت دریافت کرنے کے طریقے کے طورپر ای ۔ نیلامی /ای۔ تجارت کاانتظام ۔ مطلوبہ اصلاحات کو عملی جامہ پہنانے والی ریاستوں /مرکز کے زیرانتظام خطوں سے موصولہ تجاویز کی بنیاد پر تھوک کے باضابطہ بازاروں کو ای ۔ نیم پلیٹ فارم میں شامل کرنے کے لئے منظورکیاجاتاہے ۔ نشانے کے مطابق 585تھوک کی باضابطہ منڈیاں ای ۔ نیم پلیٹ فارم کے ساتھ پہلے ہی منسلک ہوچکی ہیں اور مزید 415تھوک کی باضابطہ منڈیوں کو ای ۔ نیم پلیٹ فارم میں شمولیت کے لئے منظورکیاگیاہے ۔
امور داخلہ کی وزارت
مرکزی وزیر داخلہ امت شاہ نے ’اٹل سرنگ‘ کے آغاز کے لئے وزیر اعظم جناب نریندر مودی کے تئیں اظہار تشکر پیش کیا اور اسے انجینئرنگ کا شاہکار قرار دیا
’’یہ پورے ملک کے لئے ایک تاریخی دن ہے کیونکہ بھارت رتن اٹل بہاری واجپئی جی کا خواب شرمندۂ تعبیر ہوا ہے‘‘
’’دنیا کی سب سے طویل سرنگ کے طور پر، ’اٹل سرنگ‘ لیہہ اور منالی کے درمیان سفر میں خرچ ہونے والے وقت میں 4 سے 5گھنٹوں کی تخفیف کرے گی۔ ہر موسم کے لحاظ سے بہتر سرنگ ہونے کی حیثیت سے، یہ لاہول ۔ اسپیتی وادی کو پورے سال ملک کے دیگر علاقوں سے مربوط رکھے گی جو کہ پہلے کئی مہینوں تک ملک کے دیگر حصوں سے کٹ کر رہ جاتی تھی‘‘
’’اٹل سرنگ پورے خطے کے لئے ایک بڑا وردان ثابت ہوگی۔ عوام کو اب بہتر حفظان صحت سہولیات، کاروباری مواقع اور ضروری اشیاءتک رسائی حاصل ہوگی‘‘
’’اس سے سیاحتی شعبے کو تیز رفتاری حاصل ہوگی ، ہماری دفاعی تیاری کے عمل کو مضبوطی حاصل ہوگی اور روزگار کے مواقع پیدا ہوں گے‘‘
نئی دہلی، 03 ستمبر 2020: مرکزی وزیر داخلہ امت شاہ نے ’اٹل سرنگ‘ کے آغاز کے لئے وزیر اعظم کے تئیں اظہار تشکر پیش کیا اور اسے انجینئرنگ کا شاہکار قرار دیا۔ ٹوئیٹ کے ایک سلسلے کے تحت جناب امت شاہ نے کہا، ’’یہ پورے ملک کے لئے ایک تاریخی دن ہے کیونکہ بھارت رتن اٹل بہاری واجپئی جی کا خواب شرمندۂ تعبیر ہوا ہے! اس غیر معمولی پروجیکٹ پر بغیر تھکے کام کرنے کے لئے بی آر او کو مبارکباد۔‘‘
جناب امت شاہ نے کہا کہ ’’دنیا کی سب سے طویل سرنگ کے طور پر ، ’اٹل سرنگ‘ لیہہ اور منالی کے درمیان سفر میں خرچ ہونے والے وقت میں 4 سے 5 گھنٹوں کی تخفیف کرے گی۔ ہر موسم کے لحاظ سے بہتر سرنگ ہونے کی حیثیت سے، یہ سرنگ لاہول۔ اسپیتی وادی کو پورے سال ملک کے دیگر علاقوں سے مربوط رکھے گی، جبکہ پہلے ملک کے دیگر علاقوں سے اس وادی کا راستہ کئی مہینوں کے لیے کٹ جاتا تھا۔‘‘
مرکزی وزیر داخلہ نے کہا ہے کہ ’’اٹل سرنگ پورے خطے کے لئے ایک وردان ثابت ہوگی۔ عوام اب بہتر حفظانِ صحت سہولیات، کاروباری مواقع اور ضروری اشیاء تک بہتر رسائی حاصل کر پائیں گے۔ یہ ہماری دفاعی تیاری کو مضبوطی فراہم کرے گی اور سیاحتی شعبے میں تیزی لاکر روزگار کے مواقع پیدا کرے گی۔‘‘
9.02 کلو میٹر طویل یہ سرنگ ہمالیہ کے پیر پنجل رینج میں مین سی لیول  سے 3000 میٹر کی بلندی  پر الٹرا ماڈرن تفصیلات کے ساتھ تیار کی گئی ہے ۔ اٹل سرنگ 80 کلو میٹر فی گھنٹے کی رفتار کے ساتھ یومیہ 3000 کاروں اور 1500 ٹرکوں کی نقل و حمل کو ذہن میں رکھ کر ڈیزائن کی گئی ہے۔ یہ سرنگ سیمی ٹرانس ورس ونٹی لیشن، ایس سی اے ڈی اے کے سے آراستہ فائر فائٹنگ، روشنی اور نگرانی نظام سمیت جدید الیکڑوکیمیکل سسٹم سے آراستہ ہے۔ اس سرنگ میں متعدد تحفظاتی سہولتوں کا خیال بھی رکھا گیا ہے۔
روہتانگ پاس کے نیچے اسٹریٹجک سرنگ تعمیر کرانے کا تاریخی فیصلہ 3 جون 2000 کو اس وقت لیا گیا جب آنجہانی اٹل بہاری واجپئی وزیر اعظم تھے۔ سرنگ کے جنوبی پورٹل تک رسائی والی سڑک کا سنگ بنیاد 26 مئی 2002 کو رکھا گیا تھا۔
وزیر اعظم جناب نریندر مودی کی صدارت میں 24 دسمبر 2019 کو منعقد ہوئی مرکزی کابینہ کی میٹنگ میں سابق وزیر اعظم جناب اٹل بہاری واجپئی کے تعاون کو اعزاز بخشنے کے لئے روہتانگ ٹنل کا نام بدل کر اٹل ٹنل رکھنے کا فیصلہ کیاگیا۔
وزارت دفاع
سطح زمین سے ہوامیں، نشانہ لگانے والی، ائیر میزائل کی کامیاب آزمائشی پرواز
دفاعی تحقیق وترقیات ادارے  نے انٹگریٹیڈ ٹیسٹ رینج چنڈی پور ، جو اوڈیشہ کے ساحل سے فاصلے پر واقع ہے، وہاں سے سطح زمین سے ہوا میں نشانہ لگانے والی ائئیر میزائل کے ورٹیکل لانچ کا کامیاب تجربہ کیا ہے۔ پرواز کا یہ تجربہ ورٹیکل لانچیّز کے توسط سے عمل میں لایا گیا اور ازحد کم طول البلد پر کے اس کے ذریعہ الیکٹرانک ہدف کو نشانہ بنایا گیا ۔آئی ٹی آر ،چنڈی پور کے ذریعہ نصب کئے گئے متعدد ٹریکنگ آلات کے توسط سے اس میزائل کی مادی کیفیات کی اس کے پرواز کے راستے کے درمیان نگرانی کی گئی ۔ تمام تر ذیلی نظام توقع کے مطابق کام کرتے ہوئے پائے گئے ۔
اس نظام کا آج کا آغازاس مقصدسے کیا گیا کہ کنٹرولر کے ساتھ ورٹیکل لانچر یونٹ سمیت تمام تر اسلحہ نظام کے عناصر کے مربوط آپریشن کو پرکھا جاسکے ، اسلحہ کنٹرول نظام و غیرہ کا جانچا جاسکے ، جو بھارتی بحریہ کے بحری جہازوں کے لئے مستقبل میں میزائل کے لئے درکا رہوسکتے ہیں۔ یہ تجرباتی پرواز ایسی تھی ،جس کی نگرانی اور ملاحظہ ڈی آرڈی او اور بھارتی بحریہ کے سینئر افسران کررہے تھے۔ اولین تجرباتی پرواز 22 فروری 2021 کو عمل میں آئی تھی اور اسی سلسلے کو جاری رکھتے ہوپئے یعنی آزمائشی پرواز کے تحت مربوط اپریشن کی سلسلے وار کارکردگی آزمائش کے تحت لائی گئی ۔
رکشا منتری جناب راج ناتھ سنگھ نے ڈی آر ڈی او ، بھارتی بحریہ اور صنعت کو کامیاب آزمائشی پرواز کے لئے مبارکباد پیش کی ہے اور کہا ہے کہ یہ نظام بھارتی بحریہ کے جہازوں کی دفاعی صلاحیت کو مزید تقویت بخشے گا اور وہ ہوائی خطرات کا بہتر طور پر مقابلہ کرسکیں گے۔
دفاعی تحقیق وترقیات کے محکمے کےسکریٹری اور ڈی آر ڈی او کے چیئر مین ڈاکٹر جی ستیش ریڈی نے اس کامیا ب آزمائشی پروازسے متعلق ٹیموں کی ستائش کی ہے اور کہا ہے کہ اس نے اسلحہ نظام کو آن بورڈ طریقے سے بھارتی بحریہ کے بحری جہاْزوں کے ساتھ مربوط کرنے کا راستہ ہموار کردیا ہے۔
وزارت دفاع
قراقرم درّے کے لیے پہلی موٹرسائیکل مہم کو ہر جھنڈی دکھا کر روانہ کیا گیا
نئی دہلی،07/اپریل جنرل آفیسر کمانڈنگ 3 انفینٹری ڈویژن میجر جنرل سنجے رائے ایس ایم ، وی ایس ایم نے کارو ملٹری اسٹیشن سے ہمالین ہائٹس مہم کو آج ہری جھنڈی دکھا کر روانہ کیا۔
ہمالین ہائٹس کی اس مہم میں 11 موٹرسائیکل سوار 14 دن سفر کرکے لیہ سے قراقرم درّے تک ایک ہزار کلو میٹر کا سفر کریں گے اور اس مہم کے ریکارڈ بکس میں اندراج کے اہل ہوجانے کا امکان ہے۔ سڑک کے اس راستے کو شروع میں افغان تجارتی راستے کے طورپر استعمال کیا جاتا تھا اور دنیا کے کسی بھی موٹرسائیکل سوار نے کبھی اس پر سفرنہیں کیا۔ اس مہم کی قیادت ہندوستانی فوج کر رہی ہے ۔ٹیم میں آرمی سروس کور، رائل این فیلڈ اور ہمالیہ موٹر اسپورٹس کے موٹرسائیکل سوار شامل ہیں۔
یہ ٹیم قراقرم درّے تک کی موٹرسائیکل مہم کو پورا کرنے کے لیے اس دشوار گزار خطے میں اور خطے کے سخت ترین موسم میں ہر طرح کی مشکلات کا سامنا کرنے کے لیے تیارہے۔کرگل وجے دِوس کی 20ویں سالگرہ کے موقع پر بہادر فوجی عملے، جس میں خواتین بھی شامل ہیں، کے ذریعے ایسی مشکل مہموں کو شروع کیا جانااس جذبے کو زندہ کرنے کا کام کرتا ہے کہ ہندوستانی فوج استقلال، حوصلے اور ایڈونچر کا دوسرا نام ہے۔
۔ ۔ ۔ ۔ ۔ ۔ ۔ ۔ ۔
U. No. 1783
(Visitor Counter : 46
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 210.82 کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.01 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 94,047 ہے
گذشتہ 24 گھنٹوں میں 10,725 نئے معاملات سامنے آئے
شفایابی کی شرح فی الحال 98.60 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 3.20 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 210.82 کروڑ  سے تجاوز کرگئی ہے۔یہ سنگ میل 2,80,58,526 سیشن کے ذریعہ حاصل کیا گیا ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.01 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,13,790
|
|
دوسری خوراک
|
|
1,01,04,153
|
|
احتیاطی خوراک
|
|
66,84,832
|
|
صف اول کے کارکنان
|
|
پہلی خوراک
|
|
1,84,34,055
|
|
دوسری خوراک
|
|
1,76,94,313
|
|
احتیاطی خوراک
|
|
1,30,06,394
|
|
12 سے 14 سال کی عمر کا گروپ
|
|
پہلی خوراک
|
|
4,01,07,033
|
|
دوسری خوراک
|
|
2,98,06,571
|
|
15 سے 18 برس کی عمر کے گروپ کے افراد
|
|
پہلی خوراک
|
|
6,16,00,571
|
|
دوسری خوراک
|
|
5,21,16,541
|
|
18سے44برس کی عمرکےگروپ کےافراد
|
|
پہلی خوراک
|
|
56,03,88,477
|
|
دوسری خوراک
|
|
51,23,48,736
|
|
احتیاطی خوراک
|
|
5,45,72,410
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,38,65,948
|
|
دوسری خوراک
|
|
19,61,49,111
|
|
احتیاطی خوراک
|
|
3,15,33,848
|
|
60 سال سے زیادہ عمرکےافراد
|
|
پہلی خوراک
|
|
12,75,57,148
|
|
دوسری خوراک
|
|
12,26,00,140
|
|
احتیاطی خوراک
|
|
3,92,50,276
|
|
احتیاطی خوراک
|
|
14,50,47,760
|
|
کل تعداد
|
|
2,10,82,34,347
ہندوستان میں زیرعلاج مریضوں کی تعداد آج 94,047 ہوگئی جو ملک کے مجموعی پازیٹو معاملات کا 0.21 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.60 فیصد ہے۔گزشتہ 24 گھنٹوں کے دوران 13,084 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,37,57,385 ہے۔
گزشتہ 24 گھنٹوں کے دوران 10,725 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,92,837 ٹیسٹ انجام دیئے گئے۔ ہندوستان میں اس وقت تک مجموعی طور پر 88.39 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 3.20 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 2.73 فیصد درج کی گئی ہے۔
وزیراعظم کا دفتر
وزیر اعظم نریندر مودی نے صدر بائیڈن سے ملاقات کی
وزیر اعظم نے باہمی تعلقات کے تئیں صدر بائیڈن کی تصوریت اور عہدبندگی کی ستائش کی
دونوں قائدین نے وزیر اعظم کے ریاست ہائے متحدہ امریکہ کے تاریخی دورے کے نتائج کو نافذ کرنے کی سمت میں ہوئی پیش رفت کی ستائش کی
دونوں قائدین نے آئی سی ای ٹی، دفاع، خلاء اور دیگر شعبوں میں پائیدار رفتار کی ستائش کی
صدر بائیڈن نے قطب جنوبی کے نزدیک چندریان 3 کی تاریخی لینڈنگ کے لیے بھارت کو مبارکباد پیش کی
دونوں قائدین نے علاقائی اور عالمی موضوعات پر تبادلہ خیال کیا
وزیر اعظم نے بھارت کی جی20 صدارت کو لے کر امریکہ کی مسلسل حمایت کے لیے صدر بائیڈن کا شکریہ ادا کیا
وزیر اعظم جناب نریندر مودی نے آج نئی دہلی میں ریاست ہائے متحدہ امریکہ کے صدر عزت مآب جناب جوسف آر بائیڈن سے ملاقات کی۔ صدر بائیڈن، جو بطور صدر پہلی مرتبہ بھارت کے دورے پر آئے ہیں، 9 سے 10 ستمبر 2023 کو نئی دہلی میں منعقد ہونے والی جی 20 سربراہ ملاقات میں شرکت کریں گے۔
وزیر اعظم نے بھارت – امریکہ جامع عالمی تزویراتی شراکت داری کو مزید مضبوط بنانے کے تئیں صدر بائیڈن کی تصوریت اور عہدبندگی کی ستائش کی، جو ساجھا جمہوری اقدار، تزویراتی ہم آہنگی اور عوام سے عوام کے مابین مضبوط تعلقات پر مبنی ہے۔
دونوں قائدین نے جون 2023 میں وزیر اعظم کے ریاست ہائے متحدہ امریکہ کے تاریخی دورے کے مستقبل پر مبنی اور جامع نتائج کو نافذ کرنے کی سمت میں ہوئی پیش رفت کی ستائش کی، جس میں اہم اور ابھرتی ہوئی تکنالوجی  کے لیے بھارت- ریاست ہائے متحدہ امریکہ پہل قدمی بھی شامل ہے۔
دونوں قائدین نے دفاع، تجارت، سرمایہ کاری، تعلیم، صحت، تحقیق، اختراع، ثقافت اور دونوں ممالک کے لوگوں کے درمیان تعلقات سمیت باہمی تعاون میں پائیدار رفتار کا خیرمقدم کیا۔
صدر بائیڈن نے چاند کے قطب جنوبی کے نزدیک چندریان 3 کی تاریخی لینڈنگ پر وزیر اعظم اور بھارت کے عوام کو تہہ دل سے مبارکباد پیش کی اور خلاء میں دونوں ممالک کے درمیان عمیق تعاون پر روشنی ڈالی۔
دونوں قائدین نے کئی عالمی مسائل پر بھی تبادلہ خیال کیا۔ دونوں قائدین اس بات پر متفق ہوئے کہ بھارت – امریکہ شراکت داری نہ صرف دونوں ممالک کے لوگوں کے لیے بلکہ عالمی فلاح و بہبود کے لیے مفید ہے۔
وزیر اعظم نے جی 20 کی بھارت کی صدارت کی کامیابی کو یقینی بنانے میں ریاست ہائے متحدہ امریکہ سے حاصل ہونے والی مسلسل حمایت کے لیے صدر بائیڈن کو مبارکباد پیش کی۔
امور صارفین، خوراک اور عوامی تقسیم کی وزارت
اترپردیش میں ایم ایس پی کے طورپر کسانوں کو 11,141.28کرو ڑ روپے ادا کئے گئے، جبکہ ریاست میں اِس بار گیہوں کی ریکارڈ خریداری ہوئی
ربیع مارکیٹنگ سیزن 21-2020ء کے مقابلے ربیع مارکیٹنگ سیزن 22-2021ءکے دوران اترپردیش میں 58فیصد زیادہ گیہوں کی خریداری ہوئی
ربیع مارکیٹنگ سیزن 21-2020ءکے دوران 6.64لاکھ کسانوں سے 35.77لاکھ میٹرک ٹن گیہوں کی خریداری کے مقابلے ربیع مارکیٹنگ سیزن 22-2021ء کے دوران ریکارڈ 56.41لاکھ میٹرک ٹن گیہوں کی خریداری ہوئی
خریف مارکیٹنگ سیزن 21-2020ء کے دوران اترپردیش میں 10.22لاکھ کسانوں سے 66.84لاکھ میٹرک ٹن دھان کی ریکارڈ سرکاری خریداری ہوئی
نئی دہلی،12؍جولائی2021:
ربیع مارکیٹنگ سیزن 22-2021ء کے دوران 12.98لاکھ کسانوں سے اترپردیش میں کم از کم امدادی قیمت پر 56.41لاکھ میٹرک ٹن گیہوں کی ریکارڈ سرکاری خرید ہوئی۔ ریاست کی تاریخ میں یہ گیہوں کی سب سے زیادہ سرکاری خرید ہے۔ایم ایس پی کی شکل میں کسانوں کو مجموعی طور پر 11,141.28کروڑ روپے ادا کئے گئے۔یہ ربیع مارکیٹنگ سیزن 21-2020ء کے مقابلے 58فیصد زیادہ ہے، جس کے دوران 6.64لاکھ کسانوں سے 35.77لاکھ میٹرک ٹن گیہوں خریدا گیا تھا۔
خریف مارکیٹنگ سیزن 21-2020ء کے دوران اترپردیش میں دھان کی بھی ریکارڈ خریداری ہوئی۔خریف ماریکٹنگ سیزن 21-2020ء کے دوران 10.22لاکھ کسانوں سے اترپردیش میں 66.84لاکھ میٹرک ٹن دھان کی سرکاری خرید ہوئی۔ریاست کی تاریخ میں یہ دھان کی سب سے زیادہ سرکاری خرید ہے۔ایم ایس پی کے طورپر اترپردیش کے کسانوں کو مجموعی طورپر 12491.88کروڑ روپے کی ادائیگی ہوئی۔
قابل ذکر ہے کہ موجودہ مارکیٹنگ سیزن ربیع مارکیٹنگ سیزن 22-2021ء گیہوں پیدا کرنے والی زیادہ تر ریاستوں میں 8جولائی 2021ء کو ختم ہوچکا ہے، جس کے دوران مجموعی طورپر 433.32لاکھ میٹرک ٹن گیہوں کی سرکاری خرید ہوئی۔رواں ربیع مارکیٹنگ سیزن کے دوران جاری خریداری آپریشن سے تقریباً 49.16لاکھ کسانوں کو پہلے ہی فائدہ ہو چکا ہے اور انہیں ایم ایس پی کے طورپر85,581.02 کروڑ روپے ادا کئے جاچکے ہیں۔
خریف کے جاری سیزن 21-2020ء کے دوران دھان کی خرید بھی کامیابی کے ساتھ دھان پیدا کرنے والی ریاستوں میں جاری ہے اور اب تک کسانوں سے 8جولائی 2021ء تک 866.05لاکھ میٹرک ٹن دھان کی خرید ہوچکی ہے۔، جبکہ پچھلے سال اس مدت کے دوران 756.80 لاکھ میٹرک ٹن کی ہی خرید ہوئی تھی۔ جاری خریف مارکیٹنگ سیزن کے دوران تقریباً 127.72لاکھ کسان مستفید ہوچکے ہیں اور ایم ایس پی قیمت کے طورپر 1,63,510.77کروڑ روپے کی ادائیگی بھی ہوچکی ہے۔ اس سال دھان کی سرکاری پچھلے خریف مارکیٹنگ سیزن 20-2019ء کے دوران کی گئی 773.45میٹرک ٹن کی سرکاری خریدی کہیں اُوپر جاچکی ہے۔
کابینہ
مرکزی کابینہ نے صلاحیت سازی، تحقیق و ترقی اور پائیدار زیر زمین پانی کے بندوبست کو مؤثر بنانے میں تعاون کے لئے بھارت اور آسٹریلیا کے درمیان مفاہمت نامے کو منظوری دی
نئی دہلی، 14 /اکتوبر 2020 ۔ وزیر اعظم جناب نریندر مودی کی صدارت میں مرکزی کابینہ کو سینٹرل گراؤنڈ واٹر بورڈ ، محکمہ آبی وسائل، دریاؤں کی ترقی اور گنگا کے احیاء، بھارت اور مینیجنگ ایکویفائر ریچارج اینڈ سسٹیننگ گراؤنڈ واٹر یوز تھرو ولیج – لیول انٹروینشن  پارٹنرس، آسٹریلیا کے درمیان اکتوبر 2019 میں ہوئے مفاہمت نامے  سے واقف کرایا گیا۔
اس مفاہمت نامے پر سطح زمین اور زیر زمین پانی سے متعلق تربیت، تعلیم و تحقیق کے شعبوں میں تعاون کو فروغ دینے کے لئے دستخط کئے گئے ہیں، تاکہ زرعی، شہری، صنعتی اور ماحولیات سے متعلق مقاصد کے لئے پانی کے تحفظ کا مقصد حاصل کیا جائے۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے نئی دہلی میں مربوط حفظان صحت اور مواصلات سے متعلق عالمی کانفرنس سے خطاب کیا
نئی دہلی:03 اکتوبر، 2020:
مرکزی وزیر ڈاکٹر جتیندر سنگھ نے آج نئی دہلی میں، مربوط حفظان صحت خدمات اور مواصلات پر منعقدہ عالمی کانفرنس سے خطاب کرتے ہوئے کہا کہ کووڈ نے طبی دنیا کی توجہ مربوط صحت کی دیکھ بھال کر منتقل کردی ہے۔ انہوں نے کہا کہ اب دنیا بھر کے معالجین معالجہ نظام کے مختلف پہلوؤں کے مابین زیادہ سے زیادہ ہم آہنگی کی تلاش کررہے ہیں۔ اس عالمی کانفرنس میں مختلف ممالک کے ماہرین نے حصہ لیا۔
ویبینار سے خطاب کرنے والے سرکردہ شخصیات میں کیلیفورنیا یونیورسٹی کی پروفیسر الیسا ایپل، ہارورڈ یونیورسٹی کے ڈاکٹر پیٹر وین، لاطینی امریکہ سے ڈاکٹرسوجن باؤر وو اور ہارورڈ سے پروفیسر وکرم پٹیل کے علاوہ دیگر افراد شامل ہیں۔
ڈاکٹر جتیندر سنگھ نے کہا، کووڈ وبا کے دوران بہت سے ایلوپیتھک میڈیکل پریکٹسنرز، جو دوائیوں کے دیگر نظاموں کےبارے میں شک کرتے تھے، انہوں نے آیوروید اور ہومیو پیتھی کی قوت مدافعت بڑھانے والی دواؤں میں دلچسپی دکھانی شروع کردی ہے۔ انہوں نے کہا، اگرہر آفت کسی خوبی کے ساتھ ہے، تو جہاں تک طبی دنیا کا تعلق ہے، وبائی امراض نے طب کے مختلف نظاموں کو ایک ساتھ آنے اور زیادہ سے زیادہ تال میل کے ساتھ اس وبا سے نمٹنے کے طریقے تلاش کرنے کی ترغیب دی ہے۔
کووڈ سے قبل کے زمانے میں بھی، یہ بات ثبوتوں کے ساتھ ثابت ہوگئی تھی کہ غیرمتعدی امراض کے علاج میں، مثال کے طور پرذیابیطس کی بیماری میں انسولین کی خوراک یا شوگر مخالف دواؤں کی جگہ کچھ خصوصی یوگ کا مشق اور قدرتی ادویہ میں دستیاب طرز زندگی میں تبدیلی لاکر اس مرض سے چھٹکارا حاصل کیا جاسکتا ہے۔ انہوں نے کہا اگرچہ کچھ وقت پہلے تک اس بات میں شک تھا لیکن کووڈ کے چیلنج سے مقابلے کے بعد اب یہ شک دور ہوگیا ہے۔
ڈاکٹر جتیندر سنگھ نے کہا کہ ہندوستان میں بیسویں صدی کے پہلے نصف حصے میں متعدی بیماریوں رجحان زیادہ پایا جاتا تھا اور اس وقت حفظان صحت کے طریقوں کا استعمال غیردواؤں کے نسخوں کا ایک حصہ ہوتا تھا لیکن اب کووڈ نے محفوظ دوری اور ہاتھ دھونے کے ذریعے سے ان طریقوں کو پھر سے زندہ کردیا ہے اور آج پوری دنیا انہیں اپنانے کیلئے مجبور ہے۔
ڈاکٹر جتیندر سنگھ نے یاد دلایا کہ جب سے نریندر مودی نے ہندوستان کے وزیراعظم کے طور پر اپنا عہدہ سنبھالا ہے تب سے انہوں نے طبی بندوبست کے سودیشی نظام کی خصوصیتوں پر خصوصی دھیان دیا ہے۔ انہوں نے کہا کہ جناب مودی نے ہی اقوام متحدہ میں یوگا کا بین الاقوامی دن منانے کیلئے اتفاق رائے سے ایک تجویز پاس کروایا جس کے نتیجے میں یوگا دنیا بھر میں تقریباً ہر گھر میں پہنچ گیا ہے۔
انہوں نے کہا کہ یہ وزیراعظم مودی ہیں، جنہوں نے سودیشی طبی بندوبست نظام کی اہمیت کو دیکھتے ہوئے ایک الگ آیوش کی وزارت کا قیام کیا۔
-----------------------
م ن۔م ع۔ ع ن
U NO: 6067
(Visitor Counter : 135
وزیراعظم کا دفتر
وزیر اعظم نے سنگاپور کا صدارتی انتخاب جیتنے کے لیے تھرمن شنمگرتنم کو مبارکباد پیش کی
وزیر اعظم جناب نریندر مودی نے سنگاپور کے صدرکے طور پر منتخب کیے جانے پر جناب تھرمن شنمگرتنم کو مبارکباد دی ہے۔
ایک ایکس پوسٹ میں، وزیر اعظم نے کہا؛
’’ @Tharman_s سنگاپور کے صدر کے طور پر آپ کے منتخب ہونے پر دلی مبارکباد۔ میں بھارت۔سنگاپور تزویراتی شراکت داری کو مزید مضبوط بنانے کے سلسلے میں آپ کے ساتھ قریبی تال میل بناکر کام کرنے کا متمنی ہوں۔‘‘
امور صارفین، خوراک اور عوامی تقسیم کی وزارت
مرکز نے،خطرناک اشیاء کی نقل و حمل میں تحفظ کو یقینی بنانے کے لیے، رہنما خطوط جاری کئے
ملک بھر میں، خطرناک مواد کی محفوظ ہینڈلنگ اور نقل و حمل کے لیے ایک نیا معیار قائم کرنے کی غرض سے رہنما خطوط
ہندوستان کی قومی معیارات کے ادارے، بیورو آف انڈین اسٹینڈرڈز ، نے حال ہی میں نئی ہدایات شائع کی ہیں جن کا مقصد خطرناک سامان کی نقل و حمل میں تحفظ کو بڑھانا ہے۔
رہنما خطوط، جنہیں ’آئی ایس8149:2023 - خطرناک سامان کی نقل و حمل - رہنما خطوط‘ کے نام سے جانا جاتا ہے، کو بی آئی ایس کی نقل و حمل کی خدمات کی سیکشنل کمیٹی، ایس ایس ڈی 01کے تحت وضع کیا گیا ہے اور توقع کی جاتی ہے کہ وہ، ملک بھر میں خطرناک مواداور سامان کی محفوظ ہینڈلنگ اور نقل و حمل کے لیے ایک نیا معیار قائم کریں گے۔
نقل و حمل کے طریقوں کو معیاری بنانے کے مقصد کے ساتھ، بی آئی ایس کے رہنما خطوط، اس بات کو یقینی بنانے میں مدد کریں گے کہ خطرناک اشیاء کو محفوظ اور مربوط طریقے سے منتقل کیا جائے، جس سے حادثات کے خطرے اور لوگوں اور ماحول کو ہونے والے ممکنہ نقصان کو کم کیا جائے۔
خطرناک اشیاء ایسے مادے اور اشیاء ہیں جن میں دھماکہ خیز، آتش گیر، زہریلے، متعدی یا ضرررساں خصوصیات ہوتیں ہیں اور جو عوام کے تحفط، املاک اور ماحول کے لیے خطرہ ہوتےہیں۔ اس طرح کے سامان کی نقل و حمل میں، ان کی آمدورفت کو مکمل احتیاط کےساتھ پورا کرنےاور انکے تحفظ کویقینی بنانے کے لیے، مناسب اقدامات کا نفاذ شامل ہے۔
اگرچہ خطرناک سامان کی نقل و حمل زمینی، سمندری، آبی گزرگاہوں، ریل اور یہاں تک کہ کہ فضائی راستے سے بھی ہو سکتی ہے، لیکن اس عمل میں شامل حساسیت اور خطرے کے عوامل کو مخصوص احتیاطی تدابیر اختیار کرنے کی ضرورت ہوتی ہے۔ ان میں جامع پیکیجنگ اور کنڈیشنگ، نقل و حمل کے دوران مخصوص ہینڈلنگ آپریشن اور اس قسم کے سامان کی نقل و حمل اور ہینڈلنگ میں مصروف افراد کے لیے، تربیت اور ترقی شامل ہیں۔
مزیدبرآں، آئی ایس 18149:2023درجہ بندی، پیکیجنگ، لیبلنگ اور مارکنگ، ہینڈلنگ، دستاویزات، شراکت داروں کے کردار، تربیت، نقل و حمل، ہنگامی کارروائی اور علیحدگی کے انتظامات وے متعلق بھی رہنما خطوط فراہم کرتا ہے۔ معیار میں جن خطرناک اشیاء کا حوالہ دیا گیا ہے ان میں، دھماکہ خیز مواد، گیسیں، آتش گیر مائعات، ٹھوس آتش گیر مادے، آکسیڈائزنگ مادے اور نامیاتی پیرو آکسائیڈز، زہریلے اور متعدی مادے، تابکاری کے حامل مادے، ضرررساں مادے اور دیگر متفرق خطرناک مادے شامل ہیں۔
یہ معیار، تمام شراکت داروں کے لیے رہنما خطوط فراہم کرنے کے لیے وضع کیا گیا ہے، جن میں گاڑیوں کے مالکان/ٹرانسپورٹ ایجنسیاں،ٹھیکیدار، کنسائنرز، کنسائنی، آپریٹرز اور خطرناک سامان کی محفوظ نقل و حمل کے لیے خطرناک سامان/ماد لے جانے والے ڈرائیوروںشامل ہیں۔